**Ascultarea serii**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suspină-n seri-albastre

Foșnirile căderii -

Ninsorile de astre

Pun capăt depărtării.

În fulguire zarea

Fără ecou se pierde,

Îneacă-n brazi ninsoarea

Din cetini vântul verde.

Învârtejindu-și fulgii

În muta melodie

Se pare cerul fuge

Molatic pe câmpie.

Firea întreagă parcă

Muți de-așa paradă

C-aud cum norul calcă

Cu-omătul pe zăpadă.

Și nu-ndrăznesc a face

Un pas pentru potecă

Să nu sfărâm în pace

O clipă ori un secol.

De stau în centrul iernii

O așteptare blândă,

Iar cerul mă tot cerne

Cu slove de colindă.

Victor Bragagiu